Barselsbrev

Kære medarbejder

Først og fremmest stort tillykke med den kommende familieforøgelse.

Som medarbejder hos [virksomhedens navn] får du orlov med løn i forbindelse med barsel, hvis du har været ansat i mindst 9 måneder på tidspunktet for forventet fødsel.

**Før fødslen**

Som mor skal du oplyse os om graviditeten senest 3 måneder før forventet fødsel. Du skal inden samme frist også oplyse os, om du ønsker at gå på orlov fra 4 uger før forventet fødsel, og om du vil afholde orlov indenfor de første 10 uger efter fødslen.

Som far/ medmor skal du senest 4 uger før forventet fødsel oplyse, om du vil afholde orlov indenfor de første 10 uger efter fødslen, herunder hvornår og hvor meget.

**Sygdom under graviditet**

Hvis du bliver syg pga. graviditeten, skal du hurtigst muligt informere [navn], og du vil evt. blive bedt om at fremsende en lægeerklæring på, at du ikke er i stand til at arbejde grundet graviditeten.

**Efter fødslen**

Som mor skal du senest 6 uger efter fødslen oplyse, hvornår du kommer tilbage på arbejde efter endt orlov. Det gælder altså både din egen og evt. overdraget orlov fra barnets anden forælder.

Som far/medmor skal du senest 6 uger efter fødslen oplyse, om du vil afholde orlov senere end 10 uger efter fødslen, herunder hvornår og hvor meget.

**Løn under orlov**

Vi tilbyder løn under orlov efter den til enhver tid gældende overenskomst mellem Arbejdsgiverforeningen KA og Det Faglige Hus. Det vil sige, at:

Du som mor tilbydes

* Orlov fra 4 uger før forventet fødsel til og med faktisk fødsel med fuld løn.
* Orlov i 14 uger afholdt fra fødslen til og med 14. uge efter fødslen med fuld løn.
* Orlov i 10 sammenhængende uger afholdt i perioden fra 15.-40. uge efter fødslen med fuld løn, dog maksimalt kr. 200 i timen.

Modtager du pension fra os, indbetaler vi et ekstraordinært pensionsbidrag i disse 10 uger.

Du som far/medmor tilbydes

* Orlov i 2 uger afholdt i perioden fra fødslen til og med 14. uge med fuld løn.
* Orlov i 10 sammenhængende uger afholdt i perioden fra 15.-40. uge efter fødslen med fuld løn, dog maksimalt kr. 200 i timen.

Modtager du pension fra os, indbetaler vi et ekstraordinært pensionsbidrag i disse 10 uger.

**Orlov uden løn**

Hvis du planlægger afholdelse af din orlov udenfor de perioder, hvor du tilbydes løn, jf. ovenstående, vil vi informere Udbetaling Danmark om, at du ikke får løn fra os, og Udbetaling Danmark vil derefter vurdere, om du har ret til barselsdagpenge.

**Spørgsmål**

Har du spørgsmål omkring din orlov eller løn under orlov, er du altid velkommen til at kontakte [navn] på tlf. [nummer] eller mail [mailadresse].

Har du spørgsmål omkring din ret til fravær eller barselsdagpenge i øvrigt, anbefaler vi, at du kontakter din fagforening eller Udbetaling Danmark på tlf. 70128064

Med venlig hilsen

[navn]

[virksomhedens navn]